கேள்வி: ஆல்பா மற்றும் பீட்டா கார்பன் - புரதங்களும் அமினோ அமிலங்களும் பற்றி தகவல் சொல்.
பதில்: ஆல்பா-கார்பன் (α- கார்பன்) என்பது புரதம் மற்றும் அமினோ அமிலம் பொருந்தும் ஒரு சொல்லாகும். மூலக்கூறில் உள்ள கார்பனைல் கார்பன் அணுவுக்கு முன்னதாக இதுவே முதுகெலும்பு கார்பன் ஆகும். எனவே ஒரு பொதுவான புரதத்தின் முதுகெலும்பை நைட்ரசன் முதல் கார்பன் வரையாக வாசிப்பது - [N - Cα - கார்போனைல் சி] n– முதலியவற்றின் வரிசையைக் கொடுக்கும். ஒவ்வொரு வெவ்வேறு அமினோ அமிலத்திற்கும் வெவ்வேறு மாற்றீடுகள் இணைகின்ற போது ஆல்பா கார்பன் அணுக்கள் மாறுபடுகின்றன. அதாவது, α- கார்பனில் சங்கிலியாகத் தொங்கும் குழுக்கள் அமினோ அமிலங்களுக்கு அவற்றின் பன்முகத்தன்மையைக் கொடுக்கின்றன. எனவே கிளைசின் தவிர்த்து பிற அமினோ அமிலங்கள் ஒவ்வொன்றுக்கும் ஆல்பா கார்பனே பன்முகநடுவமாக திகழ்கிறது. பிற அமினோ அமிலங்கள் ஒவ்வொன்றிலும் பீட்டா கார்பன் இடம்பெற்றிருந்தாலும் கிளைசின் மூலக்கூறில் பீட்டா கார்பன் கிடையாது. ஓர் அமினோ அமிலத்தின் α- கார்பன் புரத மடிப்புகளில் குறிப்பிடத்தக்கதாகும். அமினோ அமிலங்களின் சங்கிலியான ஒரு புரதத்தை விவரிக்கும் போது, ஒவ்வொரு அமினோ அமிலத்தின் இருப்பிடத்தையும் அதன் α- கார்பனின் இருப்பிடமாக ஒருவர் தோராயமாக மதிப்பிடுகிறார். பொதுவாக, ஒரு புரதத்தில் அருகிலுள்ள அமினோ அமிலங்களின் α- கார்பன்கள் சுமார் 3.8 ஆங்சுடிராங்கு (380 பைக்கோமீட்டர்கள்) அளவில் இருக்கின்றன.